கேள்வி: சிந்து சமவெளி நாகரிகத்தின் சுகாதாரம் பற்றி தகவல் சொல்.
பதில்: படிமம்:Mohenjodaro_Sindh.jpeg படிமம்:Lothal_-_ancient_well.jpg படிமம்:Dholavira1.JPG சிந்து சமவெளி நாகரிகத்தின் சுகாதாரம் (''Sanitation of the Indus Valley Civilisation'') என்பது பண்டைய சிந்து வெளிநாகரிக சுகாதரம் குறித்த தொகுப்பாகும். இந்தியா துணைக் கண்டத்தில் பண்டைய சிந்துவெளி நாகரிகம் உள்கட்டமைப்பு, நீரியல் பொறியியலில் முக்கியத்துவம் வாய்ந்ததாக இருந்தது. மேலும் பல நீர் வழங்கல் மற்றும் சுகாதார சாதனங்களைக் கொண்டிருந்தது. சிந்து சமவெளியின் பெரும்பாலான வீடுகள் மண், உலர்ந்த மண் செங்கற்கள் அல்லது தரப்படுத்தப்பட்ட அளவிலான களிமண் செங்கற்களால் கட்டப்பட்டன. சிந்து சமவெளி நாகரிகத்தின் நகர்ப்புறங்களில் பொது மற்றும் தனியார் குளியல் தொட்டிகள் இருந்தன. மொகெஞ்சதாரோ உள்ள பல கட்டிடங்கள் இரண்டு அல்லது அதற்கு மேற்பட்ட தளங்களைக் கொண்டிருந்தன. கழிவுப்பொருட்களை நகரத்திற்கு வெளியே அப்புறப்படுத்த ஒரு அதிநவீன வடிகால் அமைப்பையும் கொண்டிருந்தன. நகர்ப்புற சுகாதாரத்திற்கான ஆரம்பகால சான்றுகள் ஹரப்பா, மொகெஞ்சதாரோ, சமீபத்தில் கண்டுபிடிக்கப்பட்ட ராகிகர்கியில் காணப்பட்டன. இந்த நகர்ப்புறத் திட்டத்தில் உலகின் முதல் நகர்ப்புற சுகாதார அமைப்புகள் அடங்கும். நகரத்திற்குள், தனிப்பட்ட வீடுகள் அல்லது வீடுகளின் குழுக்கள் கிணறுகளிலிருந்து தண்ணீரைப் பெற்றன. துலா மற்றும் ஏற்றம் போன்ற சாதனங்கள் தண்ணீரை கிணறுகளிலிருந்து இரைக்கப் பயன்படுத்தப்பட்டன. இந்திய துணைக் கண்டத்தில் படி கிணறுகள் முக்கியமாகப் பயன்படுத்தப்பட்டுள்ளன. பல முற்ற வீடுகளில் ஒரு சலவை மேடை மற்றும் ஒரு பிரத்யேக கழிப்பறை/கழிவு அகற்றும் துளை இரண்டும் இருந்தன. வீட்டின் மையத்தில் உள்ள கிணற்றிலிருந்து எடுக்கப்பட்ட தண்ணீரை, ஒரு களிமண் செங்கல் குழாய் வழியாக அருகிலுள்ள ஒரு கழிவுநீர் குழியில் (கழிவுநீர் குழி) செலுத்துவதன் மூலம் கழிப்பறை துளைகள் சுத்தம் செய்யப்பட்டன. இந்த குழிகள் அவ்வப்போது நிரம்பும் திடப்பொருட்களை காலி செய்து, உரமாகப் பயன்படுத்தினர். பெரும்பாலான வீடுகளில் கிணறுகளும் இருந்தன. நகர எல்கைச் சுவர்கள் வெள்ளத்தினைத் தடுக்கும் அமைப்பாகச் செயல்பட்டன.